Blow-Up

Blow-Up er en italiensk-britisk-amerikansk dramathriller og mysteriefilm fra 1966 regissert av Michelangelo Antonioni. Filmen handler om en fotograf som er ute og ta bilder i en park i London. Når han fremkaller bildene oppdager han noe som kan tyde på en alvirlig forbrytelse. Hovedrollen spilles av David Hemmings, mens sentrale biroller spilles av Vanessa Redgrave og Sarah Miles. Filmen er engelskspråklig og ble i sin helhet innspilt i London. Manus er basert på Julio Cortázars novelle "Las babas del diablo", fra 1959.

Den ble belønnet med Gullpalmen under Filmfestivalen i Cannes, og ble totalt tildelt ni priser i perioden 1967-68. Den ble nominert til ytterligere seks, inkludert to Oscar-nominasjoner.IMDb awards

Kommersielt sett er dette Antonionis mest suksessfulle film.Allmovie Den har i ettertid blitt regnet som en kultfilm.CNN - 'Blow-Up' star David Hemmings dies at 62 (4.12.2003) «British actor David Hemmings, renowned for his film roles in the 1960s cult classics "Blow-Up" and "Barbarella,"...»Brigitte Tast, Hans-Jürgen Tast: light room - dark room. Antonionis "Blow-Up" und der Traumjob Fotograf, Kulleraugen Vis.Komm. Nr. 44, Schellerten 2014, ISBN 978-3-88842-044-3

David Hemmings fikk sitt internasjonale gjennombrudd i denne filmen.The Guardian - David Hemmings (5.12.2003) 

 Handling 
Thomas er en fotograf i London med øye for det spesielle. Han fotograferer alt fra supermodeller til belastede sider av samfunnet. En dag er han i en park der han helt tilfeldig tar bilder av en ung kvinne og en ung mann som omfavner hverandre på en benk. Kvinnen, som heter Jane, følger etter ham og tilbyr ham sex for å få bildene tilbake. Thomas tar imot tilbudet, men nekter å levere henne filmen.

Da han fremkaller bildene får han øye på en hånd med en revolver, og tror dermed det dreier seg om et mord. Han akter å foreta seg noe, men både bildene og liket forsvinner. Thomas begynner etterhvert å bli usikker på hva som er virkelighet og hva som er fantasi.

 Om filmen 
200px|miniatyr|venstre|En sentral del av handlinga foregår i Maryon Park i London
Blow-Up ble innspilt våren og sommeren 1966 i London.IMDb business/filming datesIMDb filming locations 

Dette er Antonionis første av i alt tre engelskspråklige filmer han regisserte. De andre to er Zabriskie Point (1970) og Yrke: Reporter (1975).

 Popularitet og økonomi 
Filmen innbrakte rundt $20 millioner globalt. 

Produksjonskostnadene var på $1,8 millioner.

 Anmelderne 
Filmen ble godt mottatt av kritikerne, noe som gjenspeiles i at den har fått 87 % på Rotten Tomatoes. Den amerikanske filmanmelderen Roger Ebert gav den 4 av 4 stjerner i 1998 og plasserte den på sin eksklusive liste over «Great Movies».Ebert, Roger (1998)

Dagbladets anmelder gav den terningkast fire, mens VG og Dagsavisen gav den fem.Dagbladet Film - Blow-Up Aftenpostens anmelder beskrev den som et teknisk og kunstnerisk mesterverk og omtalte Hemmings skuespillerprestasjoner som fabelaktig.Aftenposten morgen - Blow-Up (30.5.1967, s.8)

 I populærkultur 
Brian De Palmas thriller Blow Out fra 1981 er inspirert av Blow-Up.Mandatory - 10 Stealth Movie Remakes (2012)  Her er fotograf byttet ut med lydtekniker. 

Også Francis Ford Coppolas Avlyttingen fra 1974 er inspirert av filmen.

 Rollebesetning 
 David Hemmings: Thomas
 Vanessa Redgrave: Jane
 Sarah Miles: Patricia
 John Castle: Bill
 Veruschka von Lehndorff: Verushka
 Jane Birkin: Blondinne
 Gillian Hills: Brunette

 Referanser 

 Eksterne lenker 


Kategori:Britiske dramafilmer
Kategori:Britiske thrillerfilmer
Kategori:Britiske mysteryfilmer
Kategori:Italienske dramafilmer
Kategori:Italienske thrillerfilmer
Kategori:Italienske mysteryfilmer
Kategori:Thrillerfilmer fra USA
Kategori:Dramafilmer fra USA
Kategori:Mysteryfilmer fra USA
Kategori:Filmer fra 1966
Kategori:Gullpalmen-vinnere
Kategori:Filmer lagt til London